זיתא

זיתא (בערבית: زيتا) היא עיירה פלסטינית בנפת טולכרם במערב יהודה ושומרון, הממוקמת 11 ק"מ צפונית-מזרחית לטולכרם. על פי הלשכה הפלסטינית המרכזית לסטטיסטיקה, אוכלוסיית זיתא מנתה בשנת 2008 כ-2,852 תושבים.2007 PCBS census. Palestinian Central Bureau of Statistics (PCBS). p. 107. 21.5% מאוכלוסיית זיתא היו פליטים בשנת 1997.Palestinian Population by Locality and Refugee Status Palestinian Central Bureau of Statistics

 היסטוריה 
זיתא הוא כפר עתיק ובו נמצאו כותרות קורינתיות במקאם מקומי.Dauphin, 1998, p. 756

המקום נזכר כישוב שומרוני בתקופת המרד של בבא רבה במאה הרביעית לספירה. על-פי יצחק בן-צבי, במקום גר המנהיג והזקן השומרוני "הכהן לוי".

בנוסף על כך, נמצאו שרידים מן התקופה הביזנטית, המוסלמית ומן ימי הביניים.Zertal, 2016, pp. 390-391 בשנת 1265 היה זיתא מבין הכפרים שהסולטאן ביברס הקצה לאמיריו לאחר שגירש את הצלבנים. מחצית מזיתא הוענק לאמיר ג'מאל אלדין איידוגדי אל-עזיזי, רבע לאמיר שמס אלדין אילדיקוז אלקאראקי, ורבע לאמיר סייף אלדין קיליג 'אל-בגדדי.Ibn al-Furat, 1971, pp. 80, 210, 249 (map)

הכפר נכבש על ידי האימפריה העות'מאנית עם שאר ארץ ישראל בשנת 1517. בתיעוד המס העות'מאני משנת 1596 הכפר הופיע בשם זיתא, שנמצא בקאקון נהיה, בסנג'אק בשכם. הכפר הורכב מ-91 משקי בית מוסלמים ו-7 נוצרים.Petersen, 2005, p. 131 תושבי הכפר שילמו שיעור מס קבוע של 33.3% על תוצרת חקלאית- כולל חיטה, שעורה, גידולי קיץ, עצי זית, עזים בסך הכל הכפר שילם כ-3,440 אקצ'ות.Hütteroth and Abdulfattah, 1977, p. 137 כלי חרס מן התקופה נמצאו בכפר בחפירות ארכאולוגיות.

הכפר מופיע בגיליון 45 במפתו של ז'קוטין שנוצרה במהלך פלישתו של נפוליאון בשנת 1799, אם כי מפה זו אינה נחשבת למדויקת.Palestine Exploration Quarterly Jan-Apr 1944. Jacotin's Map of Palestine. D.H.Kellner. p. 161Karmon, 1960, p. 170

במהלך מרד האיכרים בשנת 1834, רדף אבראהים פאשא אחר המורדים עד לזיתא. תשעים מורדים נהרגו בו, ואילו השאר ברחו לדיר אל-ע'וסון הסמוך.Robinson and Smith, 1841, vol 3, pp. 135–136 בשנת 1838 צוין הכפר באזור המנהלי אש-שעראוויה צפונית לשכם.Robinson and Smith, 1841, vol 3, 2nd Appendix, p. 129 בשנת 1882 הכפר הוזכר במפת הקרן לחקר ארץ ישראל כ"כפר על אדמה גבוהה בקצה המישור. מוקף בגני תאנים, עם זיתים מדרומו. נראה כי זהו מקום עתיק שיש בו קברים במזרח. אספקת המים היא בעיקר מבארות, אך יש מעיין קטן בדרום מערב. [...] שני מקומות קדושים קיימים בצד הדרומי של הכפר."Conder and Kitchener, 1882, p. 153

במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנה זיתא כ-1,087 תושבים – כולם מוסלמים.Barron, 1923, Table XI, Sub-district of Tulkarm, p. 27 מספר התושבים גדל במפקד 1931 ל-1,165 נפש החיים ב-237 בתים.Mills, 1932, p. 58 בשנת 1961 מנתה האוכלוסייה 1,814 נפשות.Government of Jordan, Department of Statistics, 1964, p. 27

קישורים חיצוניים

 הערות שוליים 

קטגוריה:נפת טולכרם
קטגוריה:יישובים שומרוניים לשעבר